Diari Oficial de la Generalitat Valenciana


Sumari del DOGV 9903, del 29-07-2024 (2024/7643)

RESOLUCIÓ de 23 de juliol de 2024, del Rectorat de la Universitat Politècnica de València, per la qual es convoca un concurs per a la provisió de diversos llocs de treball de cap de secció destinats en aquesta universitat (codi: 2024/P/FC/CM/3).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7643

CVE
:   BCRK-G-9605-3566

Data del document
:   23-07-2024

Organisme emissor
:   Universitat Politècnica de València

Tipus de document
:   Resolució

Correcció d'errades

Anàlisi jurídica

Actualment existixen a la Universitat Politècnica de València llocs de treball de direccions, de naturalesa funcionarial, del grup A, la forma de provisió del qual és el concurs i que, inclosos en la relació de llocs de treball del personal tècnic, de gestió i d'administració i servicis vigent, aprovada per Resolució de 25 de gener de 2024 del Rectorat de la Universitat Politècnica de València, publicada en el DOGV núm. 9777 de 30 de gener de 2024, es troben vacants.

Per això procedix convocar el present concurs de conformitat amb el que es disposa en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, en els articles 110 i següents de la Llei 4/2021, de 16 d'abril, de la Generalitat, de la Funció Pública Valenciana, en els articles 38 i següents del Decret 3/2017, de 13 de gener, del Consell, pel qual s'aprova el Reglament de selecció provisió de llocs de treball i mobilitat del personal de la funció pública valenciana.

Per l'anterior, i fent ús de les atribucions que conferix a este Rectorat de conformitat amb el que s'establix en la Llei orgànica 2/2023, de 22 de març, del Sistema Universitari i en el Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València,

RESOLC

Convocar la provisió dels llocs de treball de direccions, de naturalesa funcionarial, del grup A, subgrups A1 i A2, que es relacionen en l'Annex I d'esta resolució, que es desenvoluparà d'acord amb les següents bases:

*Primera. Requisits de participació*

1.1.Pot participar en aquest concurs per a la provisió de llocs de treball vacants, les característiques dels quals figuren en l'annex I, el personal funcionari de carrera d'aquesta Universitat Politècnica de València que complisca les condicions següents:

– Per als llocs PF1858, PF2206, PF2038 y PF2207:

– Per al lloc PF30: pertànyer al grup A, subgrup A1 o A2, sector indistint (administració general o administració especial).

– Per als llocs PF1894, PF2182, PF2202, PF4 y PF596: pertànyer al grup A, subgrup A1 o A2, sector d’administració general.

Els requisits de participació s'han de tenir en la data de finalització del termini de presentació de sol·licituds, i s'han de mantenir fins a la presa de possessió.

1.2.Ha de participar-hi amb caràcter forçós el personal funcionari de carrera indicat més amunt que es trobe en alguna d'aquestes situacions administratives:

a) Suspens, complit el temps de suspensió.

b) Excedència forçosa. L'obligació de participació en aquest concurs resta limitada a llocs de la seua localitat.

c) Expectativa de destinació.

d) Adscripció provisional, ocupant llocs oferits en aquesta convocatòria.

1.3.No pot participar en aquest concurs el personal funcionari per a qui, en el moment de la publicació de la convocatòria, haja transcorregut un temps inferior a dos anys des de la presa de possessió en l'última destinació definitiva adjudicada, amb les excepcions següents:

a) Quan es tracte de la provisió de llocs en la mateixa unitat, entenent com a tal cada departament, centre, servei o equivalent.

b) Quan haja sigut remogut o cessat del lloc de treball per alguna de les causes previstes en la Llei de la Funció Pública Valenciana.

c) Quan el seu lloc de treball haja sigut amortitzat o obtingut a conseqüència d'un pla d'ordenació de recursos humans.

d) Quan es tracte de la primera destinació definitiva obtinguda després de la superació d'un procediment d'accés.

e) Quan es tracte de llocs de treball que tinguen assignat un major nivell de complement de destinació que el lloc que s'ocupa.

1.4.No hi pot participar el personal suspès en ferm mentre dure la suspensió; el personal que, per sanció de demèrit, estiga impossibilitat per a participar en procediments de provisió dels llocs convocats, mentre dure la sanció, i el personal excedent voluntari per interès particular durant el termini legal obligatori de permanència en aquesta situació, si hi és aplicable.

*Segona. Sol·licituds*

2.1.Les sol·licituds per a prendre part en aquesta convocatòria, dirigides al rector, s'han de presentar tal com s'especifica en l'apartat següent.

Qui vulga participar en aquest concurs, ha d'emplenar les dades de la sol·licitud i el currículum accedint a la intranet de la UPV i triant l'opció “Concurs de mèrits PTGAS (Bullent)”. S'ha d'esmentar per ordre de prioritat, si s'escau, el codi del lloc de treball, de conformitat amb el que es disposa en l'annex I.

A través d'aquesta mateixa aplicació les persones candidates poden previsualitzar la seua sol·licitud i, si consideren que totes les dades són correctes, validar-la, de manera que es registre automàticament.

Els mèrits relacionats amb els ítems de: valencià, idiomes comunitaris o cursos de formació, que no consten o no estiguen actualitzats en l'expedient personal del Servei de Gestió de PTGAS s'han d'actualitzar abans de fer la sol·licitud, a través de la intranet, portal de l'empleada i l’empleat, apartat de formació, portal de formació.

La resta dels mèrits que no consten o no estiguen actualitzats en l'expedient personal del Servei de Gestió de PTGAS s'han de lliurar abans de fer la sol·licitud mitjançant una sol·licitud genèrica SOLGEN, que es troba a la disposició de les persones interessades a través de la intranet en la seu electrònica, i fer-ne el lliurament per registre telemàtic.

Les persones interessades han de fer els canvis necessaris per a l'actualització de la seua sol·licitud amb prou temps perquè totes aquestes dades puguen posar-se al dia en les bases de dades corresponents i que, d’aquesta manera, puguen constar en la sol·licitud que volen validar perquè se'ls valoren en el concurs. Únicament es tindran en compte els mèrits que figuren en la sol·licitud.

Amb caràcter excepcional, si alguna persona interessada que haja validat i registrat la seua sol·licitud necessita fer alguna modificació de les dades que hi consten, s'ha de posar en contacte personalment amb el Servei de Gestió de PTGAS a fi que la seua sol·licitud es puga invalidar. Quan la persona candidata haja portat a terme les rectificacions necessàries en l'aplicació Bullent, haurà de tornar a validar de nou la sol·licitud, que es registrarà llavors automàticament. Només es poden efectuar modificacions dins del termini de presentació de sol·licituds, i en qualsevol cas, és l'última sol·licitud validada i registrada dins del termini establit la que es tindrà en compte per a la valoració del concurs.

El personal funcionari de carrera que no es trobe en la situació administrativa d'actiu i que, per tant, no puga tenir accés a l'aplicació informàtica Bullent, haurà de presentar la sol·licitud per a participar en la convocatòria, el seu currículum i la documentació acreditativa dels mèrits que no consten en el seu expedient personal del Servei de Gestió de PTGAS d'aquesta Universitat, a la seu electrònica de la Universitat Politècnica de València (<https://sede.upv.es/>), a través de *Presentació de sol·licitud genèrica*, seleccionant en *Òrgan de destinació*  el Servei de Gestió de Personal Tècnic, de Gestió i d’Administració i Serveis.

2.2. El termini de presentació de sol·licituds començarà l'endemà de la publicació d'esta resolució en el Diari Oficial de la Generalitat Valenciana i finalitzarà el 20 de setembre de 2024.

2.3. Les persones interessades han de presentar la memòria establida en aquestes bases adjuntant-la a una sol·licitud genèrica SOLGEN. Aquesta memòria s'ha de presentar en el mateix termini de presentació que les sol·licituds de participació. Havent transcorregut el termini, en cap cas s'admetrà la presentació de memòries ni annexos o altres alteracions del que s'hi haja presentat.

*Tercera. Valoració*

3.1. La valoració dels mèrits per a l'adjudicació dels llocs s'efectua d'acord amb el barem contingut en l'annex II d’aquesta convocatòria.

3.2. Els llocs de treball s’adjudicaran al personal funcionari que reunisca els requisits establits per a cada lloc de treball en la relació de llocs, i que figuren en l'annex I d’aquesta convocatòria.

3.3. La puntuació mínima requerida per a l'adjudicació d’aquests llocs és la que consta en l'annex I d’aquesta convocatòria.

*Quarta. Adjudicació*

4.1. L'ordre de prioritat per a l'adjudicació dels llocs al personal funcionari ve donat per la puntuació obtinguda segons el barem especificat en l'annex II.

4.2. La comissió ha de resoldre els casos d'empat en la puntuació final del personal que no siga de nou ingrés; d’acord amb criteris de gènere i de diversitat funcional, i si no, si s’escau, en primer lloc, segons qui haja obtingut major puntuació en l'apartat d'experiència professional. En cas de persistir l'empat, s'adjudica el lloc a qui tinga més antiguitat i, si l'empat persisteix, es fa un sorteig públic.

4.3. Les persones aspirants poden desistir de la petició de participar en aquest concurs abans que finalitze el termini de presentació de sol·licituds.

Les persones aspirants poden renunciar a les destinacions obtingudes en aquest concurs únicament quan s'haja obtingut un altre lloc segons la resolució d'una convocatòria concurrent, de concurs o de lliure designació. En aquest cas, s'ha d'exercir l’opció oportuna dins del termini assenyalat per a la presa de possessió.

No obstant això, es pot desistir de la participació en el concurs o bé renunciar al lloc adjudicat quan transcórreguen més de nou mesos entre la convocatòria i la resolució del concurs.

4.4. El personal funcionari a qui s’adjudique un lloc de treball en aquesta convocatòria resta obligat a romandre un mínim de dos anys des de la presa de possessió en l’última destinació definitiva adjudicada per a poder participar en un nou concurs de provisió de llocs, amb les excepcions previstes en la base 1.3. personal funcionari que obtinga un lloc de treball per concurs no pot exercir provisionalment en comissió de serveis un altre lloc de treball fins que transcórrega un any de permanència en aquest, llevat que es done algun dels supòsits previstos a la base 1.3.

4.5. De conformitat amb l'article 41.5 de la Llei 4/2021, de 16 d'abril, de la Funció Pública Valenciana. Si a conseqüència de l'aprovació dels reglaments orgànics i funcionals es dugueren a terme modificacions dels llocs de treball que només afecten la denominació de les unitats o dels òrgans als quals estiguen adscrits i no al seu contingut funcional, podrà convocar-se la provisió definitiva dels mateixos d'acord amb la seua nova classificació, sense que siga necessària la publicació, en el *Diari Oficial de la Generalitat Valenciana*  de la nova relació de llocs de treball resultant d'esta modificació.

Si les modificacions a què es referix el paràgraf anterior tingueren lloc durant el procediment de provisió definitiva del lloc, el destí s'adjudicarà conforme a la nova classificació.

*Cinquena. Comissió de valoració*

5.1. L'acció 9.5 inclosa en l'Eix 9. “Infrarepresentació femenina” dins de la Dimensió “Equilibri de gènere en el lideratge i les decisions” prevista en l'III Pla d'Igualtat (2021-2024) de la Universitat Politècnica de València, aprovat pel Consell de Govern de 14 d'octubre de 2021, observa la representació equilibrada entre dones i homes, sempre que siga possible, en tribunals i comissions de valoració en les convocatòries de selecció, oposicions i concursos del PDI i del PTGAS, emetent informe justificatiu en cas de no ser possible.

5.2. La comissió de valoració, la conformen les persones següents:

|  |  |
| --- | --- |
| Comissió de valoració titular | |
| President | Juan Antonio Vidagañ Usach, funcionari de carrera, cos superior d’administració general de la Generalitat Valenciana |
| Vocal primer | Jaime Luis Busquets Mataix, funcionari de carrera, escala analista de la Universitat Politècnica de València |
| Vocal segon | Francisco Miguel Baena Aroca, funcionari de carrera, escala tècnic de práctiques en empreses de la Universitat Politècnica de València |
| Vocal tercera | Carmina Gil Gil, funcionària de carrera, escala tècnic superior de la Universitat Politècnica de València |
| Secretaria | Mª José Iza Martínez, funcionària de carrera, cos superior d’administració general de la Generalitat Valenciana |

Així mateix, es nomena una comissió de valoració suplent amb la mateixa composició:

|  |  |
| --- | --- |
| Comissió de valoració suplent | |
| Presidenta | Mª Carmen Escrivá Badiola, funcionària de carrera, escala tècnica superior de gestió de la Universitat Politècnica de València |
| Vocal primer | Antonio Pérez Gómez, funcionari de carrera, escala tècnic superior de gestió de la Universitat Politècnica de València |
| Vocal segon | Raúl Enrique Mengod López, funcionari de carrera, escala analista de la Universitat Politècnica de València |
| Vocal tercera | Verónica Cárcel Rubio, funcionària de carrera, cos superior d’administració general de la Generalitat Valenciana |
| Secretaria | José Manuel Chirivella Martí, funcionari de carrera, cos superior d’administració general de la Generalitat Valenciana |

  

La secretaria de la comissió de valoració actuarà amb veu i vot.

Perquè la comissió de valoració puga celebrar sessions, deliberar i prendre acords es requerirà l'assistència del president/a, de la persona que represente la secretaria i de la mitat, almenys, dels seus membres titulars o suplents

A la comissió de valoració se li pot donar el suport administratiu necessari per a dur a terme la gestió d'aquest concurs de provisió, tenint-ne en compte la complexitat i el nombre de participants.

5.3. Les persones membres de la comissió de valoració estan subjectes als motius i causes generals d'abstenció i recusació dels articles 23 i 24 de la Llei 40/2015, d'1 d'octubre, de règim jurídic del sector públic.

5.4. Els resultats de cadascuna de les fases del concurs, les comunicacions i qualsevol decisió que adopte la comissió i que haja de conèixer el personal aspirant durant tot el procés de provisió s'exposen en la seu electrònica de la Universitat Politècnica: sede.upv.es (apartat d'anuncis) i en la microweb de la Vicegerència de Recursos Humans i Estructura Organitzativa, l'adreça de la qual és:<http://www.upv.es/entidades/SRH/>  (apartat de Personal Tècnic, de Gestió i d’Administració i Serveis i Personal d’Investigació / Selecció i Provisió del PTGAS), i és la publicació en la microweb de la Vicegerència de Recursos Humans i Estructura Organitzativa la que es pren com a referència a l'efecte del còmput de terminis; aquesta exposició, en la data en què s'inicie, és suficient com a notificació amb caràcter general.

5.5. Les resolucions de les comissions de valoració vinculen aquestes comissions i l'administració, que només pot revisar-les pels mitjans i els procediments previstos en la normativa reguladora del procediment administratiu comú de les administracions públiques.

5.6. En virtut de la Llei 40/2015, d’1 d’octubre, de règim jurídic del sector públic, la comissió de valoració pot constituir-se, convocar i realitzar sessions, adoptar acords i enviar les actes de les reunions, tant de forma presencial com a distància. Si la comissió de valoració tria aquesta opció d’actuacions no presencials, hi ha de fer servir els mitjans electrònics, de conformitat amb el que estableixen els articles 17 i 18 de la llei esmentada.

Posat cas que les sessions i actuacions de la comissió de valoració es duguen a terme per mitjans electrònics, s'han de publicar en la seu electrònica de la Universitat Politècnica València: sede.upv.es (apartat d'anuncis) i en la microweb de la Vicegerència de Recursos Humans i Estructura Organitzativa, l'adreça de la qual és: [http://www.upv.es/entidades/srh/](http://www.upv.es/entidades/SRH/)  (apartat de Personal Tècnic, de Gestió i d’Administració i Serveis i Personal d’Investigació / Selecció i Provisió del PTGAS l'acord corresponent, per al coneixement general de totes les persones aspirants.

5.7. Contra els actes de la comissió de valoració, que no posen fi a la via administrativa, es pot interposar un recurs d'alçada, dins del termini d'un mes comptador des de l'endemà de la notificació o publicació; tot això, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Aquest recurs es pot interposar davant de l'òrgan que va dictar l'acte que s'impugna o davant del rector, com a òrgan competent per a resoldre’l.

*Sisena. Desenvolupament del procediment*

6.1. Finalitzat el termini de presentació de sol·licituds, el rector dictarà resolució que contindrà la llista provisional de les persones aspirants admeses als llocs sol·licitats, per ordre de preferència, i de les persones aspirants excloses, amb indicació de la causa de l'exclusió i el termini d'esmena de defectes, que serà de cinc dies hàbils comptadors des de l'endemà de la publicació.en la microweb de Vicegerencia de Recursos Humans i Estructura Organitzativa, la direcció de la qual és: [http://www.upv.es/entidades/srh/](http://www.upv.es/entidades/srh/ ) (apartat “Personal Tècnic, de Gestió i d'Administració i Servicis/Selecció i Provisió del PTGAS”).

Durant aquest termini, les persones interessades poden esmenar el defecte que haja motivat la seua exclusió, i si no ho fan, es considerarà que han desistit de la seua sol·licitud de participació.

Transcorregut aquest termini, es dictarà resolució amb la llista definitiva de persones aspirants admeses.

La presentació d'una sol·licitud abans de l'inici del termini establit en la base 2.2 implicarà l'exclusió automàtica de la persona aspirant. No obstant això, podrà tornar a presentar la seua sol·licitud dins del termini de presentació de sol·licituds.

6.2. Una vegada publicada l'anterior resolució, la comissió de valoració procedirà a avaluar els mèrits del personal concursant.

Tot seguit, la comissió de valoració formularà una proposta d'adjudicació provisional que inclourà una relació comprensiva de la totalitat del personal concursant, ordenada de major a menor puntuació total, amb indicació per a cada persona de la puntuació obtinguda en cada apartat del barem, així com, si s’escau, el mèrit o mèrits al·legats que hagen d’acreditar-se documentalment per no trobar-se en l'expedient personal de la persona interessada.

Així mateix, en aquesta relació s'ha d’incloure, si s’escau, el lloc adjudicat a cada participant, tenint en compte l'ordre de preferència que haja fet constar en la sol·licitud.

Aquesta relació s’exposa, de conformitat amb la base 5.4. d'aquesta convocatòria, durant un termini de 10 dies hàbils, en el qual les persones concursants poden formular les reclamacions que consideren oportunes.

Dins d'aquest mateix termini, les persones adjudicatàries han d'aportar la documentació acreditativa dels mèrits al·legats quan això siga preceptiu de conformitat amb la normativa vigent.

6.3. Quan haja transcorregut el termini previst en l'apartat anterior i s'hagen resolt les reclamacions formulades, si n’hi ha, la comissió elevarà una proposta d'adjudicació definitiva al rector.

Si com a conseqüència de la documentació i les al·legacions presentades s'hagueren modificat les relacions previstes en l'apartat anterior, la comissió, abans d'elevar la proposta, farà els requeriments d'esmena que pertoquen a les noves persones adjudicatàries.

6.4. Dins del termini màxim de sis mesos comptadors des de l'endemà de la publicació de la convocatòria, el rector dicta la Resolució en què s'aprova la relació definitiva d'adjudicació de llocs i la publica en el *Diari Oficial de la Generalitat Valenciana*. Aquesta publicació serveix de notificació a les persones interessades.

6.5. Si en el desenvolupament del concurs per a la provisió de llocs de treball se susciten dubtes a la comissió de valoració respecte a la compatibilitat funcional d'alguna persona participant que tinga reconegut un grau de discapacitat, se'n demanarà un dictamen al Servei Integrat de Prevenció de Riscos Laborals de la Universitat Politècnica de València, que ha d'especificar les causes per les quals no se li ha d’adjudicar el lloc o bé les mesures necessàries per a adaptar-lo. En aquest cas, la persona pot participar en el concurs condicionadament, i resta en suspens el transcurs del termini màxim per a dictar la resolució que aprove la relació definitiva fins a la recepció del dictamen.

*Setena. Informació respecte de les dades recollides*

7.1. La responsable del tractament de les dades personals és la Universitat Politècnica de València (UPV), amb domicili al camí de Vera, s/n, 46882 – València. La UPV ha designat un delegat de Protecció de Dades, amb qui podeu contactar per a resoldre qualsevol qüestió relacionada amb el tractament de les dades escrivint al correu electrònic pbx@val.fo.

7.2. Les dades seran tractades per a la gestió i tramitació dels processos de provisió de llocs de treball, i la publicació dels resultats de les convocatòries en el tauler d'anuncis de la Universitat, la seu electrònica i la web de la Universitat. Les bases legals que ens legitimen són l'aplicació de mesures precontractuals (art. 6.1.b. del RGPD) respecte a la possible relació funcionarial o contractual, i el compliment d'obligacions legals (art. 6.1.c) del RGPD).

7.3. Les dades es conservaran durant el termini necessari per a la satisfacció de la finalitat. Posteriorment, la informació es conservarà degudament bloquejada pels períodes addicionals necessaris per a la prescripció d'eventuals responsabilitats legals.

7.4. Les dades es comunicaran als òrgans tècnics de provisió per a realitzar les actuacions encomanades legalment en els processos de provisió, i al públic en general mitjançant la publicació dels resultats de les convocatòries en la web, d'acord amb l'art. 45.1.b de la Llei 39/2015, d'1 d'octubre, del procediment administratiu comú de les administracions públiques.

7.5. Les dades podran ser objecte de transferències internacionals de dades. En aquests casos, la Universitat ha adoptat les mesures adequades per a garantir un nivell de protecció dels drets i llibertats similar al promulgat pel RGPD.

7.6. Teniu dret a l’accés i a rectificar i suprimir les vostres dades, a oposar-vos-hi i a sol·licitar la limitació del tractament, i si s’escau, a sol·licitar la portabilitat de les dades escrivint al nostre DPD en el correu electrònic crr@gfz.xv. En cas de considerar vulnerat el vostre dret a la protecció de dades personals, podeu interposar una reclamació davant l'Agència Espanyola de Protecció de Dades ([www.aepd.es](http://www.agpd.es/)).

*Vuitena. Recursos*

Contra la present convocatòria i les seues bases, que posen fi a la via administrativa, les persones interessades poden interposar un recurs contenciós administratiu davant del jutjat contenciós administratiu corresponent, dins del termini de dos mesos comptadors des de l'endemà de la publicació en el *Diari Oficial de la Generalitat Valenciana*. Així mateix, amb caràcter potestatiu, s’hi pot interposar un recurs de reposició, dins del termini d'un mes comptador des de l'endemà de la publicació en el *Diari Oficial de la Generalitat Valenciana*, davant del Rectorat, que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

ANNEX I

*Característiques i funcions dels llocs*

|  |  |  |  |
| --- | --- | --- | --- |
|  | Codi del lloc: | PF30 | |
|  | Denominació: | Cap de Secció | |
|  | Unitat: | Servei Econòmic de Recursos Humans | |
|  | Sector: | Indistint (Administració General/Especial) | |
|  | Classificació del lloc: | Grup/subgrup: | A/A1/A2 |
|  | Nivell: | 26 |
|  | Complement específic: | E047 |
|  | Jornada: | Dedicació plena | |
|  | Localitat de destinació: | València | |

  

|  |  |
| --- | --- |
| Puntuació mínima per a l'obtenció del lloc: | 12 punts |

  

Sota la dependència directa de la direcció del Servei Econòmic de Recursos Humans, té atribuïdes les funcions generals de control, coordinació i gestió administrativa de temes relacionats amb retribucions i costos de personal.

|  |  |  |  |
| --- | --- | --- | --- |
|  | Codi del lloc: | PF1858 | |
|  | Denominació: | Cap de Secció | |
|  | Unitat: | Servei Integrat d’Ocupació | |
|  | Sector: | Administració Especial | |
|  | Classificació del lloc: | Grup/subgrup: | A/A1 |
|  | Nivell: | 26 |
|  | Complement específic: | E044 |
|  | Jornada: | Jornada completa | |
|  | Localitat de destinació: | València | |

  

|  |  |
| --- | --- |
|  | 12 punts |

  

de control, coordinació i gestió administrativa de l'àrea competencial d'ocupació.

|  |  |  |  |
| --- | --- | --- | --- |
|  | Codi del lloc: | PF1894 | |
|  | Denominació: | Cap de Secció | |
|  | Unitat: | Servei de Gestió Econòmica | |
|  | Sector: | Administració General | |
|  | Classificació del lloc: | Grup/Subgrup: | A/A1/A2 |
|  | Nivell: | 26 |
|  | Complement específic: | E044 |
|  | Jornada: | Jornada completa | |
|  | Localitat de destinació: | València | |

|  |  |
| --- | --- |
| Puntuació mínima per a l’obtenció del lloc | 12 punts |

.

|  |  |  |  |
| --- | --- | --- | --- |
|  | Codi del lloc: | PF2182 | |
|  | Denominació: | Cap de Secció | |
|  | Unitat: | Servei Econòmic de Recursos Humans | |
|  | Sector: | Administració General | |
|  | Classificació del lloc: | Grup/Subgrup: | A/A1/A2 |
|  | Nivell: | 26 |
|  | Complement específic: | E047 |
|  | Jornada: | Plena dedicació | |
|  | Localitat de destinació: | Valencia | |

|  |  |
| --- | --- |
| Puntuació mínima per a l’obtenció del lloc | 12 punts |

dels temes relacionats amb assegurances socials.

|  |  |  |  |
| --- | --- | --- | --- |
|  | Codi del lloc: | PF2202 | |
|  | Denominació: | Cap de Secció | |
|  | Unitat: | Servei de Gestió de Personal d’Investigació | |
|  | Sector: | Administració General | |
|  | Classificació del lloc: | Grup/Subgrup: | A/A1/A2 |
|  | Nivell: | 26 |
|  | Complement específic: | E047 |
|  | Jornada: | Plena dedicació | |
|  | Localitat de destinació: | València | |

|  |  |
| --- | --- |
| Puntuació mínima per a l’obtenció del lloc | 12 punts |

dels temes relacionats amb la gestió d’investigació.

|  |  |  |  |
| --- | --- | --- | --- |
|  | Codi del lloc: | PF2206 | |
|  | Denominació: | Cap de Secció | |
|  | Unitat: | Unitat de Formació per a l’Administració i Serveis Universitaris | |
|  | Sector: | Administració Especial | |
|  | Classificació del lloc: | Grup/Subgrup: | A/A1 |
|  | Nivell: | 26 |
|  | Complement específic: | E044 |
|  | Jornada: | Jornada completa | |
|  | Localitat de destinació: | València | |

|  |  |
| --- | --- |
| Puntuació mínima per a l’obtenció del lloc | 12 punts |

  

Sota la dependència directa de la direcció del Vicerectorat/Direcció Delegada de Diàleg Social, Prevenció, Conciliació i Esport, té atribuïdes les funcions generals de control, coordinació i gestió administrativa dels temes relacionats amb la formació del Personal Tècnic, de Gestió i Administració de Serveis

|  |  |  |  |
| --- | --- | --- | --- |
|  | Codi del lloc: | PF4 | |
|  | Denominació: | Cap de Secció | |
|  | Unitat: | Servei d’Administració Electrònica i Transparència | |
|  | Sector: | Administració General | |
|  | Classificació del lloc: | Grup/Subgrup: | A/A1/A2 |
|  | Nivell: | 26 |
|  | Complement específic: | E044 |
|  | Jornada: | Jornada completa | |
|  | Localitat de destinació: | València | |

  

|  |  |
| --- | --- |
|  | 12 punts |

dels temes relacionats amb l’àrea competencial d’administració electrònica i transparència.

|  |  |  |  |
| --- | --- | --- | --- |
|  | Codi del lloc: | PF596 | |
|  | Denominació: | Cap de Secció | |
|  | Unitat: | Servei de Gestió de Personal Docent i Investigador | |
|  | Sector: | Administració General | |
|  | Classificació del lloc | Grup/Subgrup: | A/A1/A2 |
|  | Nivell: | 26 |
|  | Complement específic: | E047 |
|  | Jornada: | Plena dedicació | |
|  | Localitat de destinació: | València | |

|  |  |
| --- | --- |
| Puntuació mínima per a l’obtenció del lloc | 12 punts |

dels temes relacionats amb la gestió del personal docent i d’investigació.

|  |  |  |  |
| --- | --- | --- | --- |
|  | Codi del lloc: | PF2038 | |
|  | Denominació: | Cap de Secció | |
|  | Unitat: | Àrea de Comunicació | |
|  | Sector: | Administració Especial | |
|  | Classificació del lloc: | Grup/Subgrup: | A/A1 |
|  | Nivell: | 26 |
|  | Complement específic: | E047 |
|  | Jornada: | Plena dedicació | |
|  | Localitat de destinació: | València | |

|  |  |
| --- | --- |
| Puntuació mínima per a l’obtenció del lloc | 12 punts |

  

Sota la dependència directa de la direcció del Vicerectorat d’Internacionalització y Comunicació, té atribuïdes les funcions generals de control, coordinació i gestió administrativa dels temes relacionats amb l’àrea competencial de comunicació.

|  |  |  |  |
| --- | --- | --- | --- |
|  | Codi del lloc: | PF2207 | |
|  | Denominació: | Cap de Secció | |
|  | Unitat: | Àrea de Sistemes d’Informació i Comunicacions | |
|  | Sector: | Administració Especial | |
|  | Classificació del lloc: | Grup/Subgrup: | A/A1 |
|  | Nivell: | 26 |
|  | Complement específic: | E047 |
|  | Jornada: | Plena dedicació | |
|  | Localitat de destinació: | València | |

  

|  |  |
| --- | --- |
| Puntuació mínima per a l’obtenció del lloc | 12 punts |

  

Sota la dependència directa de la direcció del Servei de Sistemes i Xarxes de Comunicació, té atribuïdes les funcions generals de control, coordinació i gestió administrativa dels temes relacionats amb l’àrea competencial de sistemes.

ANNEX II

*Barem*

1. Antiguitat: es valora amb 1,25 punts per cada any complet de serveis en un lloc de treball en qualsevol administració pública, siga amb destinació provisional o definitiva, fins a un màxim de 10,00 punts.

Amb aquesta finalitat es computen els serveis prestats amb caràcter previ a l’ingrés en el cos o l’escala reconeguts expressament. No es computen serveis que hagen estat prestats simultàniament amb altres.

2. Nivell competencial reconegut: s’adjudica un màxim de 2,00 punts per la possessió d’un determinat nivell de competència consolidat dins de la carrera administrativa:

a) Per tenir un nivell de competència superior al nivell del lloc sol·licitat: 2,00 punts

b) Per tenir un nivell de competència igual al nivell del lloc sol·licitat: 1,00 punt

c) Per tenir un nivell de competència inferior al nivell del lloc sol·licitat: 0,50 punts

3. Experiència professional: es valora com a màxim fins a 7,00 punts, d’acord amb l**’**escala següent:

a) Pel nivell de complement de destinació del lloc de treball exercit en el període comprès dins dels últims 3 anys, amb una antiguitat mínima de 6 mesos continuats en aquest lloc, s’adjudiquen fins a un màxim de 3,00 punts:

– Per l’acompliment d’un lloc de treball de nivell superior al del lloc de treball al que es concursa: fins a un màxim de 3,00 punts. El càlcul s’efectua de manera proporcional al temps treballat: es valora 1,00 punt per any complet, els mesos es prorrategen i es valoren a 0,0833 punts per mes, sense que es consideren els períodes inferiors al mes.

– Per l’acompliment d’un lloc de treball d’igual nivell al que es concursa: fins a un màxim de 2,00 punts. El càlcul s’efectua de manera proporcional al temps treballat: es valora 0,6666 punts per any complet, els mesos es prorrategen i es valoren a 0,0555 punts per mes, sense que es consideren els períodes inferiors al mes.

– Per l’acompliment d’un lloc de treball com a màxim inferior a dos nivells al del lloc al qual es concursa: fins a un màxim d’1,00 punt. El càlcul s’efectua de manera proporcional al temps treballat: es valora 0,3333 punts per any complet, i els mesos es prorrategen i es valoren a 0,0278 punts per mes, sense que se**’**n consideren els períodes inferiors.

A aquest efecte:

– El personal que estiga en una situació d’excedència s’entén que presta serveis en un lloc corresponent al nivell de competència que li fou reconegut en el passat, sempre que no faça més de 5 anys que es trobe en aquesta situació. Posat cas que hagen transcorregut més de 5 anys o no tinga cap nivell de competència consolidat, es considera el nivell mínim assignat al grup del seu cos o escala o categoria.

– Pel que fa al personal procedent de les situacions d’excedència voluntària per cura de familiars, excedència voluntària per violència de gènere i situació de serveis especials, es valora el nivell de l’últim lloc que exercien en actiu i, en defecte d’això, el nivell mínim corresponent al grup en què es classifique el seu cos o escala o categoria. Tot això d**’**acord amb el que disposa la Llei 4/2021, de 16 de abril, de la Generalitat, de la funció pública valenciana.

– Quan es tracte de personal que ocupe una destinació provisional, la valoració s’ha de referir al lloc que s’ocupe provisionalment. En cas contrari, s**’**ha de considerar el nivell del lloc o llocs anteriors que complisquen aquests requisits o, si no n’hi ha, el nivell mínim del grup d’adscripció com a personal funcionari.

– No es valora en aquest apartat el període que excedisca els dos anys en els llocs que s’ocupen en comissió de serveis. En aquest supòsit, aquest temps d’excés es valora amb el treball desenvolupat al lloc que el personal funcionari ocupe amb caràcter definitiu.

b) Per l’acompliment de llocs de treball pertanyents a la mateixa àrea a què correspon el lloc convocat, a més dels que corresponga computar per l’aplicació de l’apartat anterior, s’adjudiquen fins a un màxim de 4,00 punts, i amb un màxim d’1,00 punt per any, sobre la base de les funcions i la responsabilitat del lloc ocupat, prorratejant-se els mesos, i sense que es consideren els períodes inferiors al mes.

Si els llocs de treball pertanyen a àrees afins a la corresponent al lloc convocat, la puntuació per any serà de 0,50 punts a 0,75 punts, tenint-se en compte els criteris indicats en el paràgraf anterior en referència a les funcions i responsabilitat del lloc ocupat. Es prorrategen els mesos i no es consideren els períodes inferiors al mes.

Per a la resta de llocs de treball que no tinguen relació amb l’àrea a què correspon el lloc convocat, es valorarà a raó de 0,25 punts per any.

En tot cas, per a la valoració de l’apartat b només es prendran en consideració com a màxim 4 anys compresos dins dels 10 anys immediatament anteriors a la present convocatòria, ja siga ocupant el lloc de treball amb destinació definitiva o provisional, i es consideraran amb aquesta finalitat els 4 anys l’experiència professional dels quals siga més favorable.

Els expedients ferms de remoció de llocs de treball o els expedients disciplinaris ferms en els quals haja sigut part la persona interessada i que tinguen relació amb les funcions exercides en el seu lloc de treball, es tindran en consideració a l’efecte de valorar l’experiència professional; aquesta valoració es redueix en 2/3 respecte de la puntuació prevista per aquest concepte.

No es valora com a experiència professional, en el lloc que s’ocupa en comissió de serveis, el període que excedisca de dos anys; es valora en aquest supòsit el treball desenvolupat en el lloc que s’ocupa amb caràcter definitiu.

4. Titulacions acadèmiques: Aquest apartat es valora fins a un màxim de 0,50 punts. Es valoren les titulacions acadèmiques oficials de nivell superior a l’exigida per a l’acompliment del lloc de treball sol·licitat amb 0,50 punts.

Quan es tracte de llocs de treball classificats indistintament per a dos grups, s’aplica el criteri anterior respecte del grup superior en què estiguera classificat aquest lloc.

5. Cursos de formació i perfeccionament: es valoren, fins a un màxim de 5,00 punts, només els cursos de formació i perfeccionament que estiguen relacionats directament amb les funcions dels llocs de treball objecte d**’**aquesta convocatòria.

Només es prenen en consideració els cursos genèrics fins a un màxim d’1,50 punts, posat cas que pel concepte de cursos específics no se sobrepasse el topall màxim establit anteriorment.

La valoració dels cursos específics s**’**efectua d**’**acord amb el barem següent, sense que es tinguen en compte els cursos de fins a 9 hores i, en cas que hi haja dos o més cursos amb el mateix contingut, només es considera el de major duració:

|  |  |
| --- | --- |
| *Nombre d****’****hores* | *Puntuació total* |
| De 10 a 14 | 0,10 punts |
| De 15 a 19 | 0,25 punts |
| De 20 a 29 | 0,40 punts |
| De 30 a 49 | 0,50 punts |
| De 50 a 74 | 0,60 punts |
| 75 o més hores | 0,75 punts |

La valoració dels cursos genèrics s**’**efectuarà d**’**acord amb el barem següent, sense que es consideren els cursos de fins a 9 hores i, en cas que hi haja dos o més cursos amb el mateix contingut, només serà considerat el de major durada:

|  |  |
| --- | --- |
| *Nombre d****’****hores* | *Puntuació total* |
| De 10 a 14 | 0,05 punts |
| De 15 a 19 | 0,125 punts |
| De 20 a 29 | 0,20 punts |
| De 30 a 49 | 0,25 punts |
| De 50 a 74 | 0,30 punts |
| 75 o més hores | 0,375 punts |

Només es valoren aquests cursos si han sigut convocats o organitzats per universitats o si estan homologats per un organisme públic competent en el marc de programes de formació contínua, de formació ocupacional o de formació d**’**empleats públics; l**’**aspirant ha d**’**acreditar aquest aspecte, mitjançant diploma o certificat d’assistència o, si s’escau, d’aprofitament.

Amb aquesta finalitat, es tindran en compte els cursos de formació contínua impartits per les organitzacions sindicals i que es troben inclosos dins dels respectius acords amb l**’**administració.

6. Coneixement de valencià: es valora fins a un màxim d’1,50 punts, sempre que s’acredite estar en possessió del pertinent certificat o homologació expedit pel Servei de Promoció i Normalització Lingüística de la Universitat Politècnica de València o d’un certificat equivalent segons els criteris d’equivalències de títols, diplomes i certificats de coneixements de valencià de la Universitat Politècnica de València, que inclouen, entre d**’**altres, els certificats expedits per la Junta Qualificadora de Coneixements del Valencià o per les universitats públiques valencianes, de conformitat amb l**’**escala següent, en què es valora, en cas d’estar en possessió de dos nivells, només el de major nivell:

|  |  |
| --- | --- |
| Per a llocs dels subgrups A1 i A2 | |
| Certificat de nivell B1 (Elemental) | 1,00 punts |
| Certificat de nivell B2 (Intermedi) | 1,15 punts |
| Certificat de nivell C1 (Suficiència) | 1,25 punts |
| Certificat de nivell C2 (Superior) | 1,50 punts |

|  |  |
| --- | --- |
| Per a llocs dels subgrups C1 i C2 | |
| Certificat de nivell A2 (Bàsic) | 0,50 punts |
| Certificat de nivell B1 (Elemental) | 1,00 punts |
| Certificat de nivell B2 (Intermedi) | 1,15 punts |
| Certificat de nivell C1 (Suficiència) | 1,25 punts |
| Certificat de nivell C2 (Superior) | 1,50 punts |

Per als llocs en què figure com a requisit específic per a la provisió un determinat nivell de coneixement de valencià, només es tenen en compte els superiors a aquest nivell.

Per als llocs en què figure com a requisit específic per a la provisió el fet de tenir el certificat de nivell C2 (Superior), es considerarà com a mèrit, i es valorarà amb 1,00 punt, el fet de tenir el Certificat de Correcció de Textos expedit per la Junta Qualificadora de Coneixements de Valencià (Ordre de 16 d’agost de 1994, de la Conselleria d’Educació i Ciència).

El quadre en termes generals d’equivalències de les certificacions més habituals es troba publicat en la microweb:[http://www.upv.és/entitats/SRH/pas/751636normalc.HTML](http://www.upv.es/entidades/SRH/pas/751636normalv.html). Per a obtenir informació sobre altres certificats equivalents, es poden consultar els criteris d’equivalències de títols, diplomes i certificats de coneixements de valencià de la Universitat Politècnica de València, als quals es pot accedir a través de l**’**enllaç següent:

<http://www.upv.es/entidades/SPNL/info/criterisequivalencies2019.pdf>

7. Coneixement d’altres idiomes: es valora fins a un màxim d’1,00 punt el coneixement de les llengües oficials de la Unió Europea diferents del castellà. Es reconeixen com a acreditació de la capacitació lingüística i comunicativa en les llengües estrangeres esmentades els títols, diplomes i certificats expedits per les escoles oficials d’idiomes, pel Centre de Llengües de la Universitat Politècnica de València, per les universitats espanyoles acreditades per l’Associació Espanyola de Centres de Llengües en l’Ensenyament Superior (CertAcles), i també els indicats en la normativa vigent en matèria lingüística. Es pot accedir a aquesta informació a través de l’enllaç següent:

<https://www.acles.es/216-tablas-de-certificados-reconocidos-por-acles>

En aquest apartat, s’adoptaran els criteris que estableix el Centre de Llengües de la UPV, en ser centre de reconeguda competència en matèria lingüística.

Per a la valoració d’aquests idiomes, en cap cas es consideraran els cursos superats d’idiomes inclosos en els plans d’estudis reglats, així com aquells que es consideren cursos de formació.

|  |  |
| --- | --- |
| *Nivell* | *Punts* |
| Haver obtingut el certificat A2 acreditatiu de competència lingüística | 0,25 punts |
| Haver obtingut el certificat B1 acreditatiu de competència lingüística | 0,50 punts |
| Haver obtingut el certificat B2 acreditatiu de competència lingüística | 1,00 punts |

  

En els llocs en què figure com a requisit específic per a la seua provisió el nivell de coneixement B2 d’algun dels idiomes, es considera com a mèrit i es valora el fet d’estar en possessió dels títols, diplomes i certificats expedits per les escoles oficials d’idiomes, pel Centre de Llengües de la Universitat Politècnica de València, per les universitats espanyoles acreditades per l’Associació Espanyola de Centres de Llengües en l’Ensenyament Superior (CertAcles), així com els indicats en la normativa vigent en matèria lingüística, dels nivells següents:

|  |  |
| --- | --- |
|  | *Punts* |
|  | 0,50 punts |
| Haver obtingut el certificat C2 acreditatiu de competència lingüística | 1,00 punts |

  

Les equivalències d’estudis establides d’acord amb la legislació actual, pel que fa als nivells de certificació de la competència lingüística, es poden consultar en l**’**enllaç següent: <https://cdl.upv.es/el-centro/normativa>

Tots els certificats susceptibles d’equivalència els ha de tramitar la persona interessada abans que acabe el termini de presentació d’instàncies d’aquesta convocatòria, i els ha de lliurar al Servei de Gestió de PTGAS per a incorporar-los a l**’**expedient personal.

8. Condició de víctima del terrorisme o la violència de gènere: es valora amb 10 punts.

Aquest apartat s’estableix per a qui tinga la condició de víctima del terrorisme o de persona amenaçada, en els termes fixats en l’article 35 de la Llei 29/2011, de 22 de setembre, de reconeixement i protecció integral a les víctimes del terrorisme, sempre que s’acredite que l’obtenció del lloc siga necessària per a la consecució dels fins de protecció i assistència social integral d’aquestes persones. L’acreditació d’aquesta condició s’efectua de conformitat amb l’article 3 bis de la Llei 29/2011, de 22 de setembre, de reconeixement i protecció integral a les víctimes del terrorisme.

Aquest mateix apartat s’estableix per a les víctimes de violència de gènere. L’acreditació d’aquesta situació es fa amb la sentència condemnatòria, l’ordre de protecció a favor de la víctima i, excepcionalment, l’informe del ministeri fiscal que indique l’existència d’indicis que la demandant és víctima de violència de gènere fins que es dicte l’ordre de protecció.

9. Entrevista, exposició i defensa de la memòria: per a la provisió de llocs de treball catalogats amb un nivell de complement de destí 24 o superiors se celebrarà una entrevista personal pública que es valorarà fins a un màxim de 4,00 punts, sent necessari obtenir un mínim de 2,00 punts per a ser inclòs per la comissió d'avaluació en la proposta de provisió del lloc sol·licitat.

L'entrevista tindrà com a objectiu l'exposició i defensa d'una memòria relacionada amb les funcions del lloc de treball sol·licitat, consistint aquesta en una anàlisi del lloc, les seues característiques, condicions, mitjans necessaris, propostes de millora en el desenvolupament de les funcions i totes aquelles qüestions que el personal aspirant considere d'interès o importància. La seua extensió no podrà excedir de vint folis a una cara.

La memòria es presentarà en el mateix termini de presentació de les sol·licituds de participació conjuntament amb aquesta i els mèrits que s'al·leguen. Transcorregut el termini en cap cas s'admetrà la presentació de memòries ni annexos o altres alteracions del que s'haguera presentat.

No serà citat a l'entrevista i exposició i defensa de la memòria aquell personal aspirant que sumant els punts obtinguts amb el màxim possible de l'entrevista no aconseguisca la puntuació mínima exigida per a cada lloc de treball en la convocatòria.

  

València, 23 de juliol de 2024

José E. Capilla Romá

Rector de la Universitat Politècnica de València

Esta disposició conté annexos. Consulteu-ne la versió en PDF.